b'\n_START_ARTICLE_\nNikolaj Drago\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nPo drugi svetovni vojni je dobil slu\xc5\xbebo kot delavec ljudske milice in v okviru uprave za notranje zadeve deloval vse do svoje upokojitve. Leta 1947 se je star 40 let poro\xc4\x8dil z \xc5\xbeeno Pepco in imel h\xc4\x8di Cvetko in sina Iva. Poro\xc4\x8dena sta bila 56 let. Z dru\xc5\xbeino je \xc5\xbeivel v Brodu pod \xc5\xa0marno goro._NEWLINE_Niko Drago\xc5\xa1 je v pozno starost pisal pesmi. V 100. letu je napisal avtobiografijo z naslovom Mojih sto let, ki jo je izdal v samozalo\xc5\xbebi. Po smrti \xc5\xbeene je do 101. leta starosti \xc5\xa1e sam skrbel zase, nato pa se je odlo\xc4\x8dil in se preselil v Dom upokojencev Poljane v Ljubljani. Pri 107 letih za branje \xc5\xa1e vedno ni rabil o\xc4\x8dal. Ob 110. rojstnem dnevu ga je obiskal predsednik dr\xc5\xbeave Borut Pahor, Niko pa je ob tej prilo\xc5\xbenosti na svojo tamburico zaigral nekaj pesmi. Do\xc4\x8dakal je 110 let in 216 dni, s \xc4\x8dimer je postal najstarej\xc5\xa1i mo\xc5\xa1ki prebivalec Slovenije vseh \xc4\x8dasov. Starost 110 let sta pred njim dosegli le dve Slovenki, Katarina Marini\xc4\x8d in Marija Vencelj Maggi.'